So is dit vanaand 6 weke na my operasie en more is dit terug werk toe. Ek wil weer vir jou baie dankie se vir al jou moeite en reëlings wat jy getref het. Jou ondersteuning en belangstelling beteken vir my ongelooflik baie. Ek is so dankbaar dat alles goed afgeloop het. Sonder jou inset sou dit veel moeiliker gewees het!
Baie, baie dankie vir alles wat jy vir my doen. Dit beteken so baie vir my. Ek waardeer dit meer as wat woorde kan beskryf. Dankie!
Ek wil jou bedank vir die ongelooflike diens wat jy lewer. Jy kon nie ‘n beter leuse gekies het nie. Jy is werklik ‘n MOEITEDOENER! Baie dankie ook vir die geduld wat jy met my gehad het.
As dit nie vir jou was nie, het ek mediese skemas gelos, ’n paar mense verwurg en my aan drank oorgegee. Baie dankie vir al jou moeite. Dit word opreg waardeer.
Ek wil net vir jou sê, jy is ’n regte moeitedoener vir ons kliënte. Baie dankie vir al jou geduld. Lekker dag,
BAIE DANKIE, vir hierdie uiters insiggewende inligting! Laat weet wat ons vir jou skuld vir hierdie fenomenale projek. Dit is duidelik dat jy veel tyd en aandag hieraan spandeer het en dit word opreg waardeer. Ons sal inderdaad daarna kyk tydens die koue dae wat voorlê. Hartlike groete. Erna en Paul Dewulf, Wachtebeke, België.
Hiermee wil ons net vir Hein baie dankie sê vir die puik diens wat ons van hom ontvang het en nog steeds ervaar. Nie net is hy altyd beskikbaar nie, maar is hy baie behulpsaam en vriendelik. Maak nie saak hoe vroeg of laat jy hom kontak nie. Ons sal vir Hein enige dag by mense aanbeveel, sonder om te skroom.
Ek glo jou kliënte het waardering vir jou goeie diens, jou altyd-wyse insette, jou deeglikheid en jou integriteit. Dit is voorwaar vir Genesis ’n voorreg om met jou te kan saamwerk.
Kan jy vir my sê of hoe dit werk sou ek my maatskappy wil registreer met ’n mediese fonds…? Ek kyk nou maar vooruit en dit is duidelik dat jy ’n spesialis op die gebied is. Ek sou dan graag jou vorentoe weer wil nader vir advies en om vir my dinge in plek te kry. Baie groete. Ek wens jy was bietjie nader hieraan die beskawing!
My pa mnr. JG Sinden het my gevra dat ek moet vir meneer baie dankie sê vir al jou hulp. Jy is regtig ’n staatmaker in wat jy doen en jy lewer die heel beste diens. Nogmaals dankie.
Ek het jou papiere deur gewerk. Dankie vir die moeite, dis nogal deeglik gedoen. Jy help regtig om die Griekse goed meer verstaanbaar te maak.
Hallo Hein, Jammer vir die ongerief en dankie vir die geduld. Hou asb. aan om vir my te baklei!! Deon
Ons doop die 28ste en ons wil baie graag dat hê jy en jou vrou ook daar moet wees. Jy het die afgelope jaar vir ons bitter baie gedoen. Ons skuld jou BIG TIME. Pierre en Erika
Ek dink jy verryk baie mense se lewens en dis inderdaad wonderlik om dit te weet – Lekker om jou te ontmoet en mag jy ook so geseën word soos jy ander seën. Marié Dawson
Net ‘n kort skrywe om vir jou baie dankie te se vir al die moeite wat jy vir ons gedoen het met die medies van Jane. Dit was vir my uiters verbasend dat daar nog mense is wat regtig omgee vir hulle medemens. Jou diens was uit die boonste rakke en ek sal jou ter enige tyd by wie ook al aanbeveel. Nogmaals baie, baie dankie. Jy is ‘n ster. Ronel
Dit gaan nog baie goed geen klagtes nie raak nou net bietjie voor uit strewend en die senuwees begin nou op hol gaan vir die kraam storie. Hein, baie dankie vir jou hulp tot dusvêr. Daar is min mense soos jy! Jy is wraggies ‘n engel wat op ons pad gekom het. Ek hoop regtig ons kry die geleentheid om jou te ontmoet en goed te bedank.